Daniil Medvedev a ajuns în turul 3 la Roland Garros fără să transpire
Jucătorul rus de tenis Daniil Medvedev, locul 5 mondial şi favorit 5, s-a calificat în turul trei la Roland Garros, al doilea grand slam al anului.
Adversarul lui Medvedev a abandonat spre finalul setului secund
Medvedev a beneficiat de abandonul sârbului Miomir Kecmanovic, locul 57 mondial, în setul doi, la scorul de 6-1, 5-0 pentru rus. Meciul a durat 55 de minute.
În turul trei, Medvedev va evolua cu învingătorul partidei dintre argentinianul Mariano Navone, locul 31 ATP, şi cehul Tomas Machac, locul 34 mondial.